text: Семейството на Уитни Хюстън ще участва в свое собствено риалити шоу - Развлечение - Дневник
  11:55, 14 май 12 , 1883
  Семейство на Уитни Хюстън се готви да участва в свое собствено телевизионно риалити шоу, писа сайтът NME.com.
  В предаването, озаглавено "Хрониките на семейство Хюстън" (The Houston Family Chronicles), ще участва дъщерята на покойната изпълнителка Боби Кристина, майка й Киси, брат й Гари, нейната снаха и мениджър Пат Хюстън, дъщерята на Пат - Рая и братовчедка й Дион Уоруик.
  Риалити шоуто ще се излъчва по канала Lifetime, чийто изпълнителен вицепрезидент Роб Шареноу заяви: "Загубата на Уитни Хюстън остави празнота в сърцата на хората по целия свят, но със сигурност никоя не е по-голяма от тази в нейното обичано семейство".
  Той допълва, че в епизодите различните поколения от семейството на Хюстън ще разкрият своя живот, в който заедно се лекуват от болката, обичат се и растат. Според Шареноу, предаването ще тръгне в ефир още тази година, като първоначално ще бъдат записани 10 епизода без все още да е ясна премиерната им дата на излъчване.
  Уитни Хюстън почина на 11 февруари на 48 години, след като бе открита в безсъзнание под водата във ваната на хотела й в Бевърли Хилс в навечерието на наградите "Грами". През март стана ясно, че причината за смъртта й била следствие от комбинацията между сърдечно заболяване и употребата на кокаин.
  Неотдавна се появиха и слухове в медиите, че има голяма вероятност дъщерята на Хюстън и Боби Браун - Боби Кристина, да изиграе ролята на майка си във филм за живота й. Мълвата за това тръгна, след като самата тя споделила пред приятели, че е най-подходяща да изиграе ролята на майка си правдоподобно. Преди това имаше и други непотвърдени слухове, че Риана е проявила интерес към ролята, припомня NME.com.
  Фотогалерия: Прощаването с Уитни Хюстън >
  Досието на Уитни Хюстън във ФБР разкри изнудване от приятели и заплахи от фенове
  Рейтинг: 418 12:00, 14 май 12 Разстроено
  Ех тази жажда за пари на запад, пред нищо нямат спирка...
  Рейтинг: 470 12:03, 14 май 12 Неутрално
  Кеширане в звонк на дълготрайни нематериални активи...
  Рейтинг: 514 12:05, 14 май 12 Весело
  Ще се казва скрач анд снифф
  Рейтинг: 624 12:23, 14 май 12 Неутрално
  Много обичат да правят пари, експлоатирайки мъртвите си роднини. Хора, които не са работили и 1 ден в живота си ( като изключим талантливата Уоруик).